Ekonomiskās sadarbības un attīstības organizācija

Ekonomiskās sadarbības un attīstības organizācija (ESAO), kas plašāk pazīstama pēc tās angliskās abreviatūras OECD (), ir starptautiska attīstīto valstu ekonomikas organizācija, kura atzīst demokrātiskas un brīvā tirgus ekonomikas principus.
OECD dibināšanas konvencija kā prioritāros darbības virzienus noteica dalībvalstu ekonomisko attīstību, finansiālo stabilitāti, dzīves līmeņa paaugstināšanu, nediskriminējošas daudzpusējas starptautiskās tirdzniecības attīstību, kas veicinātu arī pasaules ekonomikas attīstību.
Organizācijas galvenā mītne atrodas Lamietas pilī (Château de la Muette) Parīzē.

Vēsture 
Organizācija izveidota atbilstoši Māršala plānam 1948. gadā ar nosaukumu Eiropas ekonomiskās sadarbības organizācija (OEEC, Organisation for European Economic Co-operation). Tās sastāvā sākotnēji bija 16 Eiropas dalībvalstis (ieskaitot Turciju), vēlāk pievienojās VFR (1949) un Spānija (1958).

1961. gadā tika nolemts OEEC reformēt par OECD un uzņemt tajā arī ārpus Eiropas esošās ASV un Kanādu. Vēlāk par dalībvalstīm kļuva Itālija (1962), Japāna (1964), Somija (1969), Austrālija (1971) un Jaunzēlande (1973).

Pēc Aukstā kara beigām OECD pievienojās arī Meksika (1994), Čehija (1995), Ungārija (1996), Dienvidkoreja (1996), Polija (1996), Slovākija (2000), Čīle (2010), Slovēnija (2010), Izraēla (2010), Igaunija (2010), Latvija (2016) un Lietuva (2018).

No 28 Eiropas Savienības valstīm sarunas par iestāšanos OECD nav sāktas ar Kipru un Maltu.

Dalībvalstis 
Ekonomiskās sadarbības un attīstības organizācijā ir 36 dalībvalstis:

Kandidātvalstis

Valstis, kas parakstījušas pievienošanās līgumu, bet nav dalībnieces 
 : sarunas sāka 2013. gada maijā, 25. oktobrī sāka pievienošanās procesu un 2018. gada 30. maijā parakstīja pievienošanās līgumu.

Valstis, kas ir pievienošanās sarunu procesā 
 : sarunas sāka 2015. gadā.

Apturētas pievienošanās sarunas 
 : sarunas sāka 2007. gada maijā, 2014. gada martā sarunas apturētas saistībā ar Krievijas lomu 2014. gada Krimas krīzē.

OECD padome izskata lūgumus pievienoties

Piezīmes

Atsauces 

Ekonomikas profesijas un organizācijas
Organizācijas